CELEX: 32018R1241
Language: et
Date: 2018-09-12 00:00:00
Title: Euroopa Parlamendi ja nõukogu määrus (EL) 2018/1241, 12. september 2018, millega muudetakse määrust (EL) 2016/794 Euroopa reisiinfo ja -lubade süsteemi (ETIAS) loomise eesmärgil

19.9.2018   
               
               
                  ET
               
               
                  Euroopa Liidu Teataja
               
               
                  L 236/72
               
            
         EUROOPA PARLAMENDI JA NÕUKOGU MÄÄRUS (EL) 2018/1241,
         12. september 2018,
         millega muudetakse määrust (EL) 2016/794 Euroopa reisiinfo ja -lubade süsteemi (ETIAS) loomise eesmärgil
         EUROOPA PARLAMENT JA EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 88 lõike 2 punkti a,
         toimides seadusandliku tavamenetluse kohaselt (1)
         
         ning arvestades järgmist:
         
                     (1)
                  
                  
                     Euroopa Parlamendi ja nõukogu määrusega (EL) 2018/1240 (2) antakse Euroopa Liidu Õiguskaitsekoostöö Ametile (Europol) uued ülesanded, nagu näiteks ETIASe jälgimisnimekirja haldamine, terroriaktide või muude raskete kuritegudega seotud teabe kandmine nimetatud jälgimisnimekirja ning arvamuste esitamine pärast ETIASe riiklikelt üksustelt vastava taotluse saamist. Nende ülesannete täitmiseks on vaja Euroopa Parlamendi ja nõukogu määrust (EL) 2016/794 (3) vastavalt muuta.
                  
               
                     (2)
                  
                  
                     Euroopa Liidu lepingule (ELi leping) ja Euroopa Liidu toimimise lepingule (ELi toimimise leping) lisatud protokolli nr 21 (Ühendkuningriigi ja Iirimaa seisukoha kohta vabadusel, turvalisusel ja õigusel rajaneva ala suhtes) artiklite 1 ja 2 ning artikli 4a lõike 1 kohaselt, ja ilma et see piiraks kõnealuse protokolli artikli 4 kohaldamist, ei osale Ühendkuningriik käesoleva määruse vastuvõtmisel ning see ei ole tema suhtes siduv ega kohaldatav.
                  
               
                     (3)
                  
                  
                     ELi lepingule ja ELi toimimise lepingule lisatud protokolli nr 21 (Ühendkuningriigi ja Iirimaa seisukoha kohta vabadusel, turvalisusel ja õigusel rajaneva ala suhtes) artiklite 1 ja 2 ning artikli 4a lõike 1 kohaselt, ja ilma et see piiraks kõnealuse protokolli artikli 4 kohaldamist, ei osale Iirimaa käesoleva määruse vastuvõtmisel ning see ei ole tema suhtes siduv ega kohaldatav.
                  
               
                     (4)
                  
                  
                     ELi lepingule ja ELi toimimise lepingule lisatud protokolli nr 22 (Taani seisukoha kohta) artiklite 1 ja 2 kohaselt ei osale Taani käesoleva määruse vastuvõtmisel ning see ei ole tema suhtes siduv ega kohaldatav,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EL) 2016/794 muutmine
            Määrust (EL) 2016/794 muudetakse järgmiselt.
            
                        1)
                     
                     
                        Artikli 4 lõiget 1 muudetakse järgmiselt:
                        
                                    a)
                                 
                                 
                                    lisatakse järgmised punktid:
                                    
                                                „n)
                                             
                                             
                                                hallata ETIASe jälgimisnimekirja vastavalt Euroopa Parlamendi ja nõukogu määruse (EL) 2018/1240 (*1) artiklitele 34 ja 35;
                                             
                                          
                                                o)
                                             
                                             
                                                kanda ETIASe jälgimisnimekirja terroriaktide või muude raskete kuritegudega seotud teave, mille Europol on saanud, ilma et see piiraks Europoli rahvusvahelist koostööd reguleerivaid tingimusi;
                                             
                                          
                                                p)
                                             
                                             
                                                esitada määruse (EL) 2018/1240 artiklis 29 osutatud konsulteerimistaotluse saamisel arvamus.
                                             
                                          
                                       (*1)  Euroopa Parlamendi ja nõukogu 12. septembri 2018. aasta määrus (EL) 2018/1240, millega luuakse Euroopa reisiinfo ja -lubade süsteem (ETIAS) ning muudetakse määrusi (EL) nr 1077/2011, (EL) nr 515/2014, (EL) 2016/399, (EL) 2016/1624 ja (EL) 2017/2226 (ELT L 236, 19.9.2018, lk 1).“;"
                        
                                 
                              
                                    b)
                                 
                                 
                                    lisatakse järgmine lõik:
                                    „Käesoleva lõike esimese lõigu punktis n osutatud ülesande täitmiseks võtab Europoli haldusnõukogu pärast Euroopa Andmekaitseinspektoriga konsulteerimist vastu määruse (EL) 2018/1240 artiklis 35 osutatud menetlused.“
                                 
                              
                  
                        2)
                     
                     
                        Artiklit 21 muudetakse järgmiselt:
                        
                                    a)
                                 
                                 
                                    pealkiri asendatakse järgmisega:
                                    
                                       „Artikkel 21
                                       Eurojusti, OLAFi ning üksnes ETIASe ülesannete täitmiseks Euroopa Piiri- ja Rannikuvalve Ameti juurdepääs Europolis säilitatavale teabele“;
                                    
                                 
                              
                                    b)
                                 
                                 
                                    lisatakse järgmine lõige:
                                    
                                       „1a.   Europol võtab kõik vajalikud meetmed selle tagamiseks, et Euroopa Piiri- ja Rannikuvalve Ametil on tema volituste piires ning määruses (EL) 2018/1240 sätestatud ülesannete täitmiseks kaudne, päringutabamusel või selle puudumisel põhinev juurdepääs kõnealuse määruse artikli 20 lõike 2 punktis j sätestatud eesmärgil esitatud andmetele, ilma et see piiraks kõnealuse teabe esitanud liikmesriigi, liidu asutuse, kolmanda riigi või rahvusvahelise organisatsiooni poolt käesoleva määruse artikli 19 lõike 2 kohaselt teatavaks tehtud piiranguid.
                                       Päringutabamuse korral algatab Europol menetluse, millega päringutabamuse andnud teavet võib jagada kookõlas Europolile teabe esitanud isiku otsusega ja üksnes selles ulatuses, milles päringutabamuse andnud andmed on vajalikud Euroopa Piiri- ja Rannikuvalve Ameti ETIASega seotud ülesannete täitmiseks.
                                       Kohaldatakse vastavalt käesoleva artikli lõikeid 2–7.“
                                    
                                 
                              
                  
         
            Artikkel 2
            Jõustumine ja kohaldatavus
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Käesolevat määrust kohaldatakse alates kuupäevast, mille komisjon määrab kindlaks kooskõlas määruse (EL) 2018/1240 artikliga 88.
         
         
            Käesolev määrus on tervikuna siduv ja liikmesriikides vahetult kohaldatav kooskõlas aluslepingutega.
            Strasbourg, 12. september 2018
            
               
                  Euroopa Parlamendi nimel
               
               
                  president
               
               A. TAJANI
            
            
               
                  Nõukogu nimel
               
               
                  eesistuja
               
               K. EDTSTADLER
            
         
         
            (1)  Euroopa Parlamendi 5. juuli 2018. aasta seisukoht (Euroopa Liidu Teatajas seni avaldamata) ja nõukogu 5. septembri2018. aasta otsus.
         
            (2)  Euroopa Parlamendi ja nõukogu 12. septembri 2018. aasta määrus (EL) 2018/1240, millega luuakse Euroopa reisiinfo ja -lubade süsteem (ETIAS) ning muudetakse määrusi (EL) nr 1077/2011, (EL) nr 515/2014, (EL) 2016/399, (EL) 2016/1624 ja (EL) 2017/2226 (vt käesoleva Euroopa Liidu Teataja lk 1).
         
            (3)  Euroopa Parlamendi ja nõukogu 11. mai 2016. aasta määrus (EL) 2016/794, mis käsitleb Euroopa Liidu Õiguskaitsekoostöö Ametit (Europol) ning millega asendatakse ja tunnistatakse kehtetuks nõukogu otsused 2009/371/JSK, 2009/934/JSK, 2009/935/JSK, 2009/936/JSK ja 2009/968/JSK (ELT L 135, 24.5.2016, lk 53).